## Mazón enaltix “el rigor, la coherència i la visió tècnica” d’Ángel Urbina per a defendre “l’aigua que necessiten els nostres camps”

*** Destaca “la seua racionalitat i els seus arguments sòlids” per a gestionar els recursos hídrics i el repartiment d’aigua “amb sentit comú i solidaritat”
* Urbina ha rebut el reconeixement ‘Alacantí d’adopció 2025’ per la seua trajectòria de més de 60 anys defenent els interessos hídrics, socials i econòmics de la província d’Alacant**

**Alacant.**

El president de la Generalitat, Carlos Mazón, ha enaltit “el rigor, la coherència i la visió tècnica” d’Ángel Urbina per a defendre “amb arguments sòlids l’aigua que necessiten els nostres camps”.

Mazón ha fet estes declaracions durant l’acte de concessió del títol ‘Alacantí d’Adopció de 2025’, guardó honorífic que concedix anualment la Diputació, per a destacar la vinculació, trajectòria i defensa de la província a persones que, no havent nascut a Alacant, han exercit la seua activitat professional i la seua vida personal allí.

El president ha agraït “la contribució d’Ángel Urbina amb esta terra” al qual ha descrit com a “gran gestor que, amb el diàleg, la seua experiència i el seu coneixement s’ha convertit en una referència per a tots els alacantins”.

El cap de l’executiu valencià ha realçat la dilatada trajectòria d’Urbina en entitats relacionades amb el reg que “ens ha fet millorar, mantindre el rigor i la solvència per a carregar-nos de fets i reivindicacions amb l’aigua que mereix la província d’Alacant”.

Mazón ha compartit amb Urbina la idea de “portar l’aigua d’a on sobra a on falta buscant solucions solidàries”, al mateix temps que ha afegit que “gràcies als recursos hídrics, pels quals tant hem treballat, hi ha conservació del territori, qualitat de vida i activitat econòmica”.

Al respecte, ha indicat que “ni falta aigua ni gent que sàpia d’aigua, el que sobra és soroll i ús partidista que impedix escoltar qui té alguna cosa a ensenyar com Ángel Urbina”. Per això, ha elogiat la defensa en el repartiment hídric del guardonat per aportar solucions des “del rigor, el sentit comú i la solidaritat”.

L’entrega d’esta distinció, que es concedix des de fa més de 20 anys, ha tingut lloc en el saló de plens del Palau Provincial, i ha comptat amb la presència del president d’esta institució, Toni Pérez, així com amb la participació de les cases regionals.

Fecha: 05/10/2025